
Generația nouă. 


Povestea e destul de tristă şi destul 
de cunoscută. E povestea tânărului ro- 
mân din țara ungurească care învață 
carte în zilele noastre. O ţii bine minte 
— ai suferit doar' atâtea până ţi-a fost 
dat so înveţi pe de rost — și dacă no 
povesteşti bucuros, e că de multe-ori îţi 
tremură genele şi ţi:se strâng pumnii 
când ţi-o reaminteşti... 

O povestim: 

Intro dimineaţă de toamnă. Scârţăie 
prelung poarta şi din ograda sărăcuță 
iese căruţul în pasul domol al unor cai 
trudiţi. O ţărancă rămâne sprijinită de 
stâlpul porţii, în strălucirea soarelui, 
cu lacrimi în ochi. Stă, se uită până 
trece căruțul. In căruţ sunt doi, stau 
alături pe scândură: tata şi băiatul. Ță- 
ranul e gânditor, așezat, cu privirea po- 
tolită a sătenilor noştri munciți. Copi- 
landrul ridică fricos capul din ţundră, 
ochii lui cuminţi au plâns. Și cum se 
duc așa în tropotul cailor deslușeşti vorba 
mângăietoare: „Lasă dragu tatii, Ioniţă, 
nu plânge... Dacă înveţi carte, te faci 
domn.: Ori te faci popă. Cum vrei tu“... 
Şi Ioniță plânge. El war vreă domn, el 
ar vreă să rămâie acasă. Şi căruţul se 
duce. După trei ciasuri sunt în oraş şi 
țăranul își poartă copilul de mână printre 
trecători. Au ajuns la „şcoala ungu- 
rească“. Aici mişună lume din toate 
părțile. Au venit părinţii cu copiii. Cei 
mai mulți sunt ţărani în straie de Du- 
mineca — scot bani din şerpar și se 
feresc din drumul domnilor profesori cu 
pălăria în mână —, sunt și preoți cu 
haina lor cam trecută şi copii de toată 
mărimea, Graiul e românesc în toată 
zarva asta. Doar ici colo se aude câte-o 
vorbă străină; numele unei cărți ungu- 
reşti, numele unui profesor care împe- 
striţează poveştile. Țăranul nostru își 
duce copilul sfios, își ia pălăria subsu- 
oară, urcă cam nedumerit treptele, se 
ține după mulţime, trece coridorul și 
întră în odăiţa din fund. Se închină 
înaintea domnului cu barbă, care stă 
încruntat la masă: „Să nu fie cu supă- 
rare, l-am adus pe băiat, să-l scrieţi 
la carte“... 

Așa se începe povestea tuturora, 
Așa am venit cu toţii la școală. Şi Ioniță 
şi Niculiţă şi Traian al popii. Băieți de 
plugari sau preoţi, acești copii stau cu 
mânile pe bancă presărați printre şco- 
larii unguri şi ascultă cu sfială vorba 
neînțeleasă dela catedră. Se chinuiesc, 
își frâng limba cu cuvintele grele. Sunt 
stăruitori, harnici. I-i vezi după şcoală 
grăbind cătră casă cu cărţile subsuoară, 
cum fug sguliţi în hăinuţa lor uşurică. 
Sunt câte patru-cinci în gazdă la cutare 
babă unguroaică, grămădiţi unul peste 
altul în odăița scundă. Işi scot din ladă 


| bucata de pâne şi fărmătura de brânză, 
le dumică repede și încep apoi cu toţii. 
Işi întind gura, își răsfrâng buzele, le 
adună: cetesc din carte pe ungurește. 
Sunt pacinici, cuminţi prea de vreme, 
cu aiere de îngrijorare bătrânească. Din 
săptămână în săptămână au şi ei o bu- 
curie. Vine mama cu desagii. Le ia capul 
în palme, î-i netezește pe frunte și oftează 
sau se crucește când le aude vorba din 
carte. Şi aşa se trec zilele. Copiii încep 
să rupă limba străină, încep să înțe- 
leagă cuvintele prea puţin prietenoase 
ale profesorului, se trudesc și cu stăruința 
lor uimitoare merg repede înainte. In 
câţiva ani, dupăce sa supţiat și ajutorul 
de-acasă, ei se susțin învățând pe alții. 
Și învaţă tocmai pe colegii lor unguri, 
ce îşi plimbă ani de-arândul la şcoală 
lenea lor trufașă care nu se pedepsește 
aspru. O astfel de școală e un micro- 
cosm în care se înfățișază foarte lămu- 
rită icoana relaţiilor anormale din ţara 
noastră. Spiritul de căpătuială pe ne- 
muncite, privilegiile la tot pasul, cari 
întovărășesc în toată vieața lor pe com- 
patrioții maghiari, se deslușese binișor 
pe băncile școaiei. Elevii maghiari sunt 
eupatrizii școalei. Muncesc puţin, fără 
încordare. Crescuţi într'o mândrie în- 
tărită zilnic de povaţa profesorului ei 
văd în colegii lor români doar pe ve- 
cinul bun de-a întinde mâna de ajutor 
la o traducere din Salust. In conștiința 
lor de superioritate, față de „valahul“ 
înfățișat cu atâta batjocură de cutare 
profesor — se socot îndreptăţiți a 
privi cu dispreţ pe acești vecini, cari 
îşi vorbesc altă limbă. Astfel în această 
şcoală trăiesc două lumi, cari din zi în 
zi se deosebesc mai mult. Intre copiii 
cari stau pe aceleași bănci, cetesc din 
aceleași cărţi se deslușesc două tabere 
cari se îndușmănese, se frământă între 
ele. Cu cât trec anii, cu atât mai bine 
se lămurește prăpastia. In clasa a șaptea, 
a opta din liceu împărţirea în tabere s'a 
isprăvit şi toți îşi dau seama că sunt 
duşmani. La acest timp izolarea sufle- 
tească e desăvârşită. Tinerii noștri tră- 
jesc numai ei de ei cu gândurile lor, cu 
sărăcia lor, cu mândria lor care nu mai 
poate fi supusă. Invaţă din greu, spun 
lecţia cu graba datoriei impuse. Cartea 
e învățată, dar slova ei se oprește numai 
la minte. Inima are alte îndemnuri cari 
se simt străine între păreţii şcoalei şi 
sbucnese cu toată puterea când trec 
pragul. In camerele lor studenţeşti unde 
stau striviți grămadă câte cinci, aceşti 
băieţi după ce-au făcut lecţiile cetese 
ziare de-ale noastre, cetesc reviste, cărţi 
românești. Se agită de întâmplările vieţii 
politice şi simt cu întreg sufletul lor 
amărăciunile năcazurilor zilnice. Cu toată 
şcoala lor străină, ei ajung să-și formeze 
un stil românesc din cetanii și n'aș crede 
că elevii din liceele române ar aveă mai 














multă pietate pentru numele unui Emi- 
nescu, Vlahuţă, Coşbuc — ca acești ti- 
neri chinuiţi. Ajunşi odată la această 
treaptă, băieţii noştri nu mai pot fi cu- 
ceriţi. Conştiinţa lor de Români se în- 
tăreşte zilnic şi tresare în sbuciumul 
unei tulburări sufletești, când cutare pro- 
fesor de istorie le batjocorește neamul. 
Cu încetul se desprind chiar murmure 
de protestare, se încep hărţuieli, arun- 
cături dârze de vorbe între tinerii celor 
două lumi. De multe-ori se lasă cărţile 
la o parte, ca să înceapă discuţia aprinsă 
în care se învederează repulsiunea dem- 
nității lor jignite. Toată încrederea între 
cele două tabere s'a pierdut. Intreagă 
ceata asta de copilandri cu căutături 
îndărătnice e în așteptarea luptei şi pare 
a suferi în armistițiul poruncit de ri- 
goarea legilor. Abia aşteaptă să treacă 
cea din urmă zi de şcoală, ca să scape 
de un jug greu... Când, în sfârșit, a 
ajuns bacalaureatul, tânărul nostru tră- 
iește cea dintâi zi de desrobire morală, 
Profesorul lui e pentru el atunci tiranul 
lipsit de putere, iar colegul lui ungur 
dușmanul cu care primește lupta pe față 
fără şovăire... 

Astfel e povestea. Cunoaștem cu 
toții cari am trecut prin şcoli întreagă 
desfășurarea îndelungă a acestei tragedii. 
Această şcoală, privită de cârmuitorii 
ţării noastre ca un factor de desnaţio- 
nalizare, nu e în măsură de-a puteă 
împlini acest scop vulgar. Din punct de 
vedere moral nu poate aveă decât un 
singur rezultat: semănarea urei înverșu- 
nate între două neamuri. Conştiinţa na- 
țională a tinerilor noştri nu e știrbită, 
dimpotrivă se oțelește printr'un supliciu 
de opt ani. Acelaş proces sufletesc se 
urmează și la universitate. | 

Să schițăm mai departe. Tinerii 
noștri după terminarea liceului, ajutorați 
de generositatea măsurată a unei tun- 
dații — trec la universitate. Legea îi 
oprește la Cluj sau ia Budapesta. 

La Budapesta se desăvârșeşte pro- 
cesul lor de izolare sufletească. In lăr- 
muirea haotică a acestui oraș jidovit ei 
sunt și mai străini. Pirea lor de ţărani 
se poticnește la tot pasul de ori-ce 
orânduială a acestei lumi pistriţe. Nici 
nu pătrund în tainele ei. Rămân departe 
cufundaţi în amintirile lor de-acasă. Simt 
că e o prăpastie între sufletul lor și 
între patimile acestui furnicar pripit. Se 
simt surghiuniți în acest vălmășag de 
oameni de cari se feresc. Işi învaţă cărţile 
îşi dau esamenele cu aceiași sârguinţă 
care i-a trecut prin greutăţile celor opt 
ani, — dar sufletește rămân izolaţi. Patru 
ani stau în bancă alături de cutare ji- 
dănaş cu pistrui şi cu părul roșu, fără 
a-şi spune o vorbă. Afară de notele ca- 
ietelor de cursuri, nimic nu-i leagă de 
„alma mater“. Toate manifestaţiile cole- 
gilor lor unguri nu-i ating. Tinerii noștri 

sunt o oază în această pustie:ate imensă, 
o insulă cu flora ei particulară. Strânşi 
întrun mănunchiu, uniți prin îndeimnu- 
rile aceleiași origini, legaţi prin puterea 
sângelui și palpitările aceluiaș suflet, 
apropiaţi prin sărăcia şi nevoile lor, aceşti 
gurghiuniți au o singură matcă sufle- 
tească. In ciasurile libere se caută unul 
pe altul, leagă prietenii frumoase și se 
sbuciumă de toate durerile cari frământă 
neamul. La întrunirile lor se dau discuţii 
aprinse, se spun păsuri zilnice, se ju- 
decă faptele celor de-acasă. In aceeaş 
vreme când colegii lor maghiari trec în 
cete pe uliți cântând imnul lui Kossuth, 
când cutare neofit se bate cu pumnul 
în piept pe piedestalul statuiei lui Petöfi, 
— aceşti băieţi străini îşi cântă doinele 
strămoşeşti și gustă vin acru în vre-o 
odăiță din ospătăriile șvabilor dela mar- 
ginea orașului. De suflet românesc se 
cutremură păreţii, cântece dela plug 
aude pacinicul șvab și cei treizeci de 
băieţi sunt stăpâniţi de-un singur gând. 
Un neam trăiește prin sufletul lui şi su- 
fetul neamului românesc e cu ei, acolo 
în odăița unde gustă vin acru şi cântă 
doine dela plug un mănunchiu de tineri 
de-ai noștri. 

Cum stăm cu cultura lor naţională? 
Cu toată educaţia lor străină, acești tineri 
îşi dau silința să înveţe carte românească. 
Trudindu-se zilnic, luptând cu greșuri 
ajung cu vremea să stăpânească limba 
literară cât de cât şi dovedesc tot mai 
mult interes şi mai multă dragoste pentru 
literatura noastră. Operele de seamă ale 
scriitorilor noştri sunt cetite, revistele li- 
terare asemeni. Cu fraza lor muncită ei 
înfiripă chiar mici studii sau încercări li- 
terare. O carte apărută de curând e ce- 
tită, un scriitor nou din Țară e comentat. 
Pentru savanții noștri, pentru artişti ei 
au o frumoasă pietate. Vestea, că vre-unul 
a trecut prin Pesta, e un eveniment, care 
se discută. E de ajuns să le spună cineva 
că un scriitor de al nostru — să zicem 
d-l N. Iorga — e în Budapesta, ca să stâr- 
nească o mică revoluție. Aceşti tineri 
sunt stăpâniţi de-o mișcare care-i în- 
deamnă să ţie sfat, să aleagă o deputaţie, 

„TARA NOASTRA“ 


să ceară cu sfială savantului două clipe 
de coborire în mijlocul lor. Ei vin cu toţii, 
robiţi de cea mai caldă dragoste de neam, 
călăuziţi și de oare-care măsură a apre- 
cierii şi cutare din rândurile lor cu glasul 
tremurat de cuviință î-i spune cuvinte 
curate şi duioase. lar când savantul le ce- 
tește paginile în cari a încremenit stră- 
lucirea acestui neam obidit, când se de- 
sface icoana mândrului arhanghel al răz- 
boaielor, aceşti băieţandrii ascultă cu su- 
fletul înfiorat, cutremuraţi ca la biserică. 
Şi când frumoasa armonie a cuvintelor s'a 
încheiat, — bietele lor suflete sbuciumate 
tresar, trupurile se ridică ca un zid și 
din patruzeci de piepturi sănătoase răsună 
ca un vifor: Deşteaptă-te române... Sa- 
vantul clipeşte din gene, glasul lui tremură 
de emoție : „Voi sunteți copiii adevăraţi ai 
neamului românesc“... 
* 

Să curmăm povestea. 

In lupta mare care ducem astăzi se 
rostesc multe judecăţi. Se caută vinovaţi, 
se scot la suprafață păcatele. Se împart 
sfaturi, ne ceartă greşelile. Din nemulţă- 
mirile pe cari le trezesc amărăciunile 
prezentului se desprind uneori glasuri cari 
ne evoacă icoane din trecut, pe cari ni-le 
înfățișează mai frumoase, mai strălucite, 
ca un îndemn pentru lupta zilelor noastre. 
In această frământare se judecă adeseori 
cu asprime prezentul. Se spune anume că 
generaţia nouă, tinerii din zilele noastre 
cari și-au făcut educaţia în şcoli streine, 
sunt un element cu sufletul corupt cari 
aduc o otravă în vieaţa morală a nea- 
mului nostru. Zilele trecute d-l Jorga a 
înfățișat în culori nespus de jalnice „tânăra 
generaţie“, „tinerii cari trebuie să înveţe 
la Budapesta“. I-i arată pe toţi cari ajung 
acolo ca pe niște victime ale acestui oraş 
jidovit cari „se contopesc cu mediul“. Şi ne 
mai spune d-l Iorga: „Se întorc cu sufletele 
oțelite, cu mânile pregătite de luptă, cu picioarele 
iufi la înaintare, cu spinarea moale, adesea și 
cu fafa deprinsă a schiță zimbetul cinic, drept 
răspuns la ori-ce înfruntare“. 

Din schița acestei povești sar de- 
sprinde altă icoană. Negreşit că va recu- 
noaște ori-cine nedreptatea strigătoare 

Grecul, hogea și Mohamed. 


„„„Și în fiecare zi, aceleași vorbe. 

Nici Salamalic, nici Kalimera, nimic. 

Grecul treceă nepăsător, și când ajungea 
lângă hoge, îi pulneă în nas. 

— Să ţi-l scuip pe Mohamed! — şi se duceă 
inainte, ca şi cum nimic nu s'ar fi întâmplat. 

Azi așă, mâne aşă, hogea disperase. 

— Bine frate, omu ăsta n'are de gând să 
mă lase în pace? Intâiu, credeam că e un ti- 
călos care vrea să glumească. A doua zi iar. 
A treia zi iar. Până când? Incepe să-mi albească 
şi părul din cap, că pe ăl din barbă mi l-a albit 
de mult! 

Bietul hoge nu şștiă ce să facă. Nu trecea 
dimineaţă dela Alah, fără să nu se intâlnească 
cu grecul acela subţire şi cu ochii roşii, fără 
s'audă aşă, ca din senin, din gura ghiaurului: 

— Să ţi-l scuip pe Mohamed! 


Intro zi, hogea nemai putând răbdă, se duse 
să se plângă cadiului. 

Judecătorul se minună mult de îndrăzneala 
grecului, dar nu-i venea să-l pedepsească, fiindcă, 
de unde știi, poatecă hogea minte... şi atunci, 
el și-ar fi găsit beleaua cu conzulatul grecesc. 

Hotări ceva: 








— Uite ce, părinte hogio; — eu am să pun 
mâne doi soldaţi să se ascundă lângă casa dumi- 
tale... şi când o trece grecu şi te-o înjură de 
profet, atunci o să-l înhaţe... și să vezi ce o 
să-i fac eu ghiaurului! 

— Şi aşă e bine, Effendi; să trăieşti! 


Grecu însă aveă noroc. 

Un prietin al său, care auzise ce a hotărit 
cadiul, îi spuse palicarului. 

— Ia ascultă bre, vezi-ţi de treabă cu hogea 
ăla. Ce, vrei so păteşti! Te-a pârât la cadiu 
că-i spurci profetul. Ştii ce-are de gând să-ţi facă 
dacă mai zici şi mâne ceva? Doi soldaţi sunt 
pe-acolo, şi dacă te-or auzi, vai de pielea ta: te 
vâră la hapsană şi te ţin închis până te ia dracul! 

— Las’ pe mine! răspunse grecul, surizând 
cu vicleșug. Mi-l joc eu pe boier hogea. 


Iată-l iar, apropiindu-se de casa cu pricina. 

Hogea îl priveă cam batjocoritor; par'că 
i-ar fi ziş: 

— Mai spune ceva dacă-ţi dă mâna! 

Grecul îşi ţină râsul, se prefăcu umilit și cu 
glasul cel mai blând, îngână: 

— Să trăieşti ani mulţi, Măria Ta! Să te 
ţină Allah până la adânci bătrâneţe, să ai parte 
de tot pilaful din raiul profetului! Măria Ta, iar 
am venit să te rog... Măria Ta nu-mi mai dai 
cele o sută de lire, ce ţi-le-a împrumutat tata? 
Nu te lăcomi la mine, Măria Ta, fiindcă eu sunt 

care se aduce unui neam prin o educaţie 
străină. Simţim cu toţii primejdia legilor 
maştere, cari ne fac ucenicii unei culturi 
străine. Dar credem cu toţii, că din această 
luptă, noi „generaţia tânără“ nu ne-am 
ales cu pornirile urîte ale acelui „orașjido- 
vesc și american, cu mult sgomot şi multă, 
obrăznicie“. In izolarea noastră noi nu 
ne-am știrbit sufletele și ne-am întors 
acasă cu alte însuşiri. Am adus sufletul 
oțelit de truda atâtor ani, în cari ne-au 
chinuit cu o limbă străină, am adus spi- 
ritul de repulsiune al demnităţii noastre 
jignite la tot pasul, am adus îndrăzneala 
credinţei în ziua de mâne. 

Iată de ce credem noi în această „ge- 
nerație tânără“, dela care aşteptăm mai 
multă putere și mai multă îndărătnicie 
în lupta noastră de-a ferici barem pe cei 
de mâne cu norocul de care am fost lipsiţi 
noi cei de azi. Iată de ce ne dor cuvintele 
d-lui Iorga şi ne ating cu asprimea lor 
neașteptată. 

Din scrisele d-lui Iorga — dacă nu 
de alt undeva — ne-am însușit atâta mân- 
drie, ca să respingem aceste osânde aduse 
nouă tuturora. Octavian Goga. 





Din parlament. Lupta împotriva proiectului 
de revizuire se dă cu multă energie. Deputaţii 
noştri ridică pe rând cuvântul. Au vorbit aproape 
toți arătând nemulţumirile naționalităților din 
țară și pretinzând desluşiri guvernului în chestia 
votului universal. Reţinem răspunsul energic al 
d-lui deputat V. Goldiş, dat în urma unei Intre- 
ruperi; „Mă declar asupra întreruperilor cari pri- 
vese stările din 1848. Noi românii, sârbii şi slo- 
vacii nu ne-am răsculat împotriva maghiarilor ci 
ne-am apărat naționalitatea. Patruzeci şi opt al 
d-voastră ne-a promis libertate, în schimb însă a 
voit să ne smulgă naționalitatea, nouă însă nu ne 
trebuie libertate fără naţionalitate ! Declarăm aici, 
că ne este cu mult mai scumpă naționalitatea, decât 
ori-care libertate a lumii. Şi suntem atât de bărbaţi 
încât să vă spunem, că dacă cineva va mai re- 
petà atacul împotriva naționalităţii noastre, vom 
sări în apărare, căci sau ne eluptăm drepturile 
naționalităţii noastre, sau murim“, 

Lupta în contra revizuirii regulamentului 
se va putea susţină cu tărie şi mai departe numai 
prin păşirea croaților. Elementele disidenţilor in- 








om sărac... Dece nu mi-i dai? Ori fiindcă n'am 
hârtie ca să te dau în judecată! 

Hogea îngălbenise. 

Abiă puteă borborosi: 


— Ce, bani? Ce lire? De unde o sută 
de lire? 


Dar soldaţii pititi după zid, atâta așteptau. 

Inhăţară pe grec şi pe turc, şi fuga la ju- 
decătorie cu ei. 

-- Hei, întrebă cadiul pe soldaţi, adevărat 


a fost? 
— Da de unde, Effendi! Bietul om îi cereâ 


hogii o sută de lire, datorii şi el nu vrea să-i 


dea... 
— Zi aşă mi-a fost vorba, hai? se răsti ca- 


diul cătră hoge. Bine... Să mai pofteşti altă- 
dată să te legi de oameni. 

Și Il pedepsi, să plătească grecului 100 
de lire. 


Cu chimirul umflat, vesel, grecul ieşi din 
judecătorie. 

Pe partea cealaltă, treceă bietul hoge. Nici 
nu-l mai cunoşteai de trist ce eră. 

Deodată, şarlatanul de ghiaur se apropie 
binişor de el, îl trase de mânecă şi îi şopti la 


urechiă : 
— Să ţi-l scuip pe Mohamed! 


— Şi eu să-l scuipl — răspunse hogea re- 
pede, cu ochii scânteietori de răzbunare... 
Daniel Vodena. 

chegaţi zilele trecute întrun partid numai au 
oratori. Astfel, fără păşirea Croaților — desba- 
terile se vor încheiă în timp apropiat. 
© 

Stările din Croația. Politica guvernului nostru 
şi-a adus roadele. Relaţiile din Croaţia s'au înă- 
sprit mult şi nu e deocamdată nici o speranţă de-a 
se amelioră. Zilele trecute a fost deschis parla- 
mentul provincial din Zagrab. Preşedintele adhoc, 
venerabilul bătrân Erasmus Barcici a deschis acest 
sobor prin un discurs în care se învederează dem- 
nitatea ‘acestui ;popor conştiu de drepturile lui. 
Lozinca noastră — a zis între altele Barcici — să 
fie: afară cu străinii din țară! In aplauzele fre- 
netice ale întregei camere a stăruit bătrănul asupra 
luptei de independenţă a Italienilor, arătând spi- 
ritul ide jertfă care trebuie să călăuzească pe 
Croaţi şi strivind cu cuvinte de dispreţ pe „lacheul 
Ungurilor, baronul Paul Rauch“. In aceiaşi zi s'a 
înfăţişat banul în costumul de gală unguresc, în 
calitate de comisar regesc — şi a cetit rescriptul 
de deschidere din partea Monarhului. A doua zi 
camera a fost prorogată de alt rescript, inainte 
de constituire. S'au petrecut scene furtunoase în 
cari amărăciunea deputaţilor din Zagrab a aruncat 
osânde grele la adresa guvernanţilor actuali. De- 
putaţii Croaţi s'au răzleţit din nou —- iar delegaţii 
din Camera ungară au sosit la Budapesta. Dela 
atitudinea lor depinde soartea proiectului de revi- 
zuire. O alianţă a lor cu naţionalitătile ar fi în 
stare să aducă mari greutăţi planurilor acestui 
guvern. 


© 

Muzica viitorului. Au început preludiile tul- 
burării care va cuprinde întreagă ţara, pentru 
votul universal. Au început să se miște massele, 
nedreptăţiţii cari așteaptă zile mai bune dela 
această lege. In Budapesta, zilele trecute, s'au 
ivit mişcări furtunoase pe stradă. Demonstranţii nu 
sau mai mulțămit cu manifestarea obișnuitelor 
protestări, ci s'au opus cu violenţă cetelor de gar- 
diști meniţi a susţineă ordinea. S'au tras focuri 
de revolver şi au rămas răniţi mai mulţi poliţişti. 
Manifestanţii au percurs mai multe strade din ca- 
pitală, având ciocniri sângeroase cu poliţia. Stri- 
gătul lor care cereă votul universal, tradă sen- 
timente prea puţin prietinoase la adresa actualului 
guvern, Aceste mişcări ale muncitorimii socialiste 
vor da încă mult de gândit cârmuitorilor noştri. 
Ministrul Andrâssy, răspunzând unei interpelări, 
a declarat că se va folosi de mijloace draconice, 
pentru a face liniște şi va disolvă chiar şi sindi- 
catele muncitorilor. „Népszava“ ziarul socialiștilor 
arată cu îndrăzneală calea ce vor urmă proletarii 
amăriţi. „Dacă nu învingem cu argumente, in- 
vingem cu ciomagul. A noastră e strada. După 
cum spune mitul grecesc cântarea Harfei lui Orfeu 
mişcă arborii şi pietrile. Şi poporul care strigă pe 
stradă e un Orfeu. Chiotul lui dă vieaţă pietrilor. 
La îndemnul lui se mișcă pietrile, se mişcă cio- 
megele ...i* Astfel scrie organul socialist din Bu- 
dapesta. Văzând această tulburare a sufletelor, îţi 
dai seama, că nu măsurile draconice ci adevă- 
ratele reforme cinstite sunt la locul lor astăzi. 
Numai aceste mai pot fi in stare să amuţească 
barem pe un timp, acordurile acelei muzici a vii- 
torului care se desluşeşte tot mai lămurit... 


ȘCOALA. 


Școalele grănițărești. 

In numărul trecut al acestui ziar s'a tractat 
cu multă pricepere afacerea şeoalelor grăniţă- 
reşti, cari sunt deja salvate de însuş ministrul 
de culte, care, la intervenţiunea comitelui su- 
prem din oficiu, a cassat ordinul comisiunei ad- 
ministrative, prin care s'au decretat cu limba de 
propunere exclusiv maghiară, și încă pe motivul 
că inspectorul şcolar ca referent, a interpretat 
greșit legea şcolară. 

Eu încă sunt de părerea autorului artico- 
lului respectiv, că „ar fi o chestiune interesantă 








a scormoni şi a prezentă celor de azi fazele du- 
reroase prin cari au trecut acestea școale“, și 
îmi place a crede, că secretarul comitetului fon- 
dului şcolar grănițăresc va lucră istoricul ace- 
stor şcoale şi-l va prezentă adunării generale, 
care probabil va decide publicarea lui. 

Dar şi până atunci, nu pot trece cu ve- 
derea împutarea, ce de mult şi mereu i-se face 
fericitului baron Urs, că adecă nu ar fi voit la 
timpul său, să pună aceste școale la adăpostul 
ambelor biserici române dându-le caracter con- 
fesional, pe lângă toată intervenţiunea archie- 
reului Șaguna şi a altor bărbaţi ilustri înşiraţi 
in articlul respectiv. Actele oficioase dovedesc 
contrarul, că adecă a voit cu dragă inimă, dar 
n'a putut, şi iată pentruce: 

După cum se știe, în anul 1851 la desfiin- 
tarea granitei, toate şcoalele grăniţăreşti au de- 
venit confesionale. Dar Maiestatea Sa în punct 
12 a preainaltului autograf din 27 August 1861 
a destinat fondul de montură a fostului regiment 
român prim de graniţă „pentru ridicarea şi sus- 
ținerea şcoalelor poporale.. . cari vor sta sub di- 
recțiunea primară a autorităţilor politice" (unter 
dem Oberleitung der berufenen politischen Be- 
hârden). 

Pe baza acestui preainalt autograf grăni- 
terii au fost provocaţi de guvern, ca să-şi aleagă 
un comitet, care să compună statutele despre 
administrarea fondului. Acest comitet ales cu d-l 
căpitan pensionat Const. Stezar în frunte, la anul 
1864 a înaintat statutele spre aprobare, în cari 
pe acel timp nu putea fi vorba decât de şcoale 
confesionale. Aceste statute au stat la guvern 
până la anul 1869, când ministrul de culte le-a 
returnat neaprobate cu ordinul său dto 18 Iulie 
1869 Nr. 7319, în care face atent comitetul, că 
numai astfel de statute se vor prezentă Maiestăţii 
Sale spre sancţionare, cari vor fi compuse strict 
numai pe baza preaînaltului autograf şi pe baza 
Art. de lege 32 din 1868 $ 25, care paragraf 
vorbește numai de şcoale comunale. Sau compus 
şi prezentat alte statute, dar şi acestea s'au re- 
turnat pe motivul că nu sunt alcătuite conform 
îndrumării date prin amintitul ordin ministerial, 

In acest stadiu se află afacerea, când la 
anul 1870 a fost ales baron Urs prezident al 
comitetului. S'au compus alte statute, dar și aceste 
au fost respinse, pentrucă nici din acestea nu 
se vedeă, că e vorba de şcoale comunale. Atunci 
s'a dus baronul Urs la Pesta, şi dupăce nu i-a 
succes a induplecă cercurile hotăritoare a pro- 
pune sancţionarea lor, a fost silit să primească 
modificările făcute la Minister dintre cari, cea 
mai esenţială s'a făcut la $ 39, care în statutele 
sancţionate la 10 Martie 1870 sub Nr. 5530 dis- 
pune: „Pentru administrarea mai deaproape a 
fiecărei şcoale sistemizate şi susţinute din fond, 
reprezentanța comunelor concernente alege o 
eforie (Községi iskola szék) în înţelesul art. de 
lege 38 din 1868 cel puţin din 9 membri, la 
mâna căreia, dupăce va fi recunoscută, pe baza 
bugetului general și a preliminarelor particulare, 
Comitetul central va asemnă cvota pe lângă 
așternerea raţiociniului documentat. Şcoalele sus- 
ținute și ajutorate din fondul acesta vor sta — 
in înţelesul articlului de lege mai sus citat — 
sub supravegherea inspectorilor şcolari regeşti 
comitatensi€. 

Cu toate acestea, timp de 25 de ani baronul 
Urs a condus şi administrat cele 21 şcoale ca 
şcoale de reuniune, și când în anii 1876, 1893 şi 
1899 erau din partea ministerului declarate de co- 
munale, totdeauna a protestat, şi văzând Ministrul 
că nu poate înfrânge pe acest erou al culturii na- 
tionale, a cerut intervenirea Maiestăţii Sale regelui, 
iar prea înalta decisiune a Maiestăţii Sale din 15 
Septemvrie 1895 dispune: „1. Şceoalele susţinute 
din fondul şcolar a fostului reg. rom. I, pe baza 
$-lui 39 a statutelor prea înalt sancţionate în 10 
Martie 1870, sunt cu caracter comunal, şi atât cu 
privire la conducerea și supraveghiarea lor, şi re- 








spective la aplicarea şi destituirea învăţătorilor, 
sunt a se observă strict legile şi ordinaţiunile mi- 
nisteriale ce sunt în vigoare cu privire la şcoalele 
comunale. Conform acestora, sunt a se constitui 
cât mai în grabă scaune şcolare comunale în în- 
țelesul art. de lege XXVIII din 1876, §. 9. 2. De 
cercul de activitate a reprezentunței generale precum 
şi a comitetului administrativsal fondului, conform 
-ilor 10 şi 26 din statutele amintite să ţine strict 
numai inspecţiunea, reprezentarea, administrarea 
şi aplicarea fondului, dar: cercul de activitate cu 
privire la şcoalele susţinute din acest fond, nu:se 
poate extinde și asupra supravegherii şi conducerii 
lor şi asupra aplicării învăţătorilor şi asupra altor 
afaceri“. 

lar când baronul Urs a protestat şi contra 
ordinaţiunei ministrului prin care a executat această 
prea înaltă decisiune, iîntre alte multe sub Nr. 
61,399/1895, i-s'a răspuns: 

„».» Inaintea Iustrităţii Voastre de sigur e 
clar, 'cumcă validitatea prea înaltei hotăriri nice 
decât nu depinde dela împrejurarea aceea, că ce 
ținută va luă comitetul administrativ în privința 
aceasta şi cumcă holărireagaceasta descitată a Ma- 
iestăţii Sale, după publicarea ei, imediat şi necon- 
diționat trebue să între în valoare*. 

La cetirea acestui răspuns, inima i-a fost 
săgetată de o durere negrăită, care în 10 Sep- 
temvrie 1897 la aruncat în mormânt. 

In urma acestora, eu cred, că fericitul Baron 
Urs, care şi toată averea sa a pus-o pe altarul 
naţiunii și bisericii sale, nu a meritat și nu merită 
învinuirile ce i-se fac. Un grănițer. 


ECONOMIE. 
Cooperaţie.*) 


II. Puterile. 

Și asupra ţelurilor jarătate, domneşte una și 
aceeaşi părere. 

In aceasta privinţă, spiritele cele mai deo- 
sebite se împacă. : 

Nu tot astfel stau lucrurile întru cât priveşte 
puterile cooperaţiei. 

Nu e de ajuns ca mişcarea cooperativăfsă 
vreă ca să poată a înfăptui deviza: „Prin unire la 
desrobire* ... 

Şi aci găsim opiniuni foarte deosebite. Unii 
susţin că mișcarea cooperativă va izbuti să tran- 
sfoarme radical alcătuirea societăţii existente, alţii 
socot că ea nu e decât un mijloc eficace pentru 
anumite ramuri de activitate, dar că nu merită 
să ise dee o atât de mare însemnătate în cât să 
așteptăm dela puterile ei realizarea celei de a treia 
împărăţii, (— gândiţi-vă la Ibsen!) pe pământ... 

Opiniuni mai mult sau mai puţin subiective, 
credinţe, cari depăşesc pragul judecății obiective 
şi pe cari cu greu le poţi combate cu argumente 
științifice !! 

E cel mai subtil lucru — profetizarea viito- 
torului social. Sunt atâtea puteri necunoscute, 
atâtea „imponderabilii* sub vălul gros al viitorului 
— în cât scepticismul se cuvine să predomine în 
judecata zilei de mâne... 

O cercetare a puterilor cooperaţiunei se cere 
totuși, în chip imperios. 

Numai cercetând puterile, poţi să-ţi dai 
seama de valoarea unei manifestări sociale. 

Ce folos dacă Utopia lui Thomas Morus e 
atât de frumoasă in închipuirea autorului şi atât 
de fascinantă pentru noi, când oamenii descriși 
acolo nu se găsesc „nicăiri“ ? 

La ce bun umanele țeluri ale cooperaţiei, 
dacă sufletele noastre nu au putere să se înalte 
cătră ele?! 

Dar poate fi comparată o mişcare de o va- 
loare reală, existentă, precum e cooperaţia, cu 
utopiile cari sunt condamnate să rămână utopii? 
Noi nu avem de a face cu un fenomen închipuit 


+) Urmare din nr. 4%. 

ci cu unu! luat din vieatţa reală. Mişcarea coo- 
perativă, precum vom vedeă când vom arătă is- 
bânzile, există de o bună bucată de vreme şi des- 
voltarea ei e crescândă... 


Deci, -noi nu avem decât să cercetăm ce 
puteri motrice întreţin şi imping această mişcare 
înainte, dela noi se cere o analiză a puterilor şi 
caracterelor cooperaţiunei existente... într'un 
chip asemănător, — dacă îngăduiţi comparaţia — 
cu analiza ce face naturalistul asupra unui fenomen 
din natură... Lăsăm la o parte părerea noastră 
subiectivă, — dând cuvânt numai faptelor... 

k 

Cercetând puterile cooperaţiunei, în rezumat 
expuse, găsim: 

1. Ca putere sufletească: a) spiritul de so- 
lidaritate firesc naturei omeneşti, — spirit ce 
poate fi latent la început dar ce îşi găsește 
adevărat manifestare şi desvoltare în lupta la 
olaltă din tovărășii. 

Acest spirit reiese intro măsură cu atât 
mai mare — treptat cu starea culturală —, cu 
cât se recunoaște superioritatea comunităţii de 
interese, — cari cuprinde şi adevăratele interese 
personale, — faţă de scopurile individuale rău 
înțelese... 

Pentru interese comune, acţiuni comune... 

Din recunoașterea că nu „lupta tuturor îm- 
potriva tuturor“, cum e de fapt în stările bar- 
bare, nu „lupta pentru vieață“ ci „unirea la 
vieaţă* e chezăşia unei trainici alcătuiri sociale, 
— din aceasta recunoaștere isvorește adevăratul 
spirit de solidaritate şi numai atunci poate să se 
ivească şi să deà roade cooperaţiunea. 

b) O a doua putere, e spiritul de libertate, 
de iniţiativă in cooperaţie... 

Mişcarea cooperativă e întemeiată pe libera 
şi buna înţelegere a părtaşilor —, și aici şiar 
reiese o superioritate faţă de socialism, sau de 
etatism (socializmul de stat), cari vor reorgani- 
zarea, reformarea societăţii cu ajutorul princi- 
piului autoritar... 

Din împărecherea nesilită, reală, a spiri- 
tului de solidaritate cu cel al iniţiativei, sub cerul 
libertâţei, se naşte puterea sufletească sigură de 
izbândă a cooperaţiunei. 

2. Puterea tehnică constă în superioritatea 
organizării, din punct de vedere tehnic, al feno- 
menelor economice (producţiune, cireulaţiune, 
distribuţiune, consumaţiune) faţă de organizarea 
în fiinţă... 

Prin unire, prin înmulţirea mijloacelor, atât 
tehnica producţiunei agricole cât şi acea a pro- 
ducţiunei industriale devin mai chibzuit întocmite. 

De pildă, micul cultivător de pământ când 
e stingher, nu poate întroduce metodele cele mai 
raţionale de producţiune, nu se poate folosi de 
maşini perfecţionate; cu totul altfel stau lucru- 
rile, dacă acel mic cultivator ar face parte dintr'o 
tovărăşie, prin care el ar puteă dobândi mai 
uşor nu numai mijloacele tehnice perfecţionate 
dar şi ştiinţa, lumina asupra felului cum trebuie 
să se folosească de ele. 

Tot astfel, de luăm, spre pildă, o tovărăşie 
de meseriaşi, care dă putinţa membrilor să per- 
fecţioneze tehnica lucrărei economice. 

3. Putere specific economică ; o organizare cât 
mai raţională a vieţei economice, — o organi- 
zare ce poate avea loc numai prin unirea de 
bună voie a forţelor individuale. 

Principiul ventabilității e realizat per excel- 
lentiam în cooperaţiune. 

„A produce cât mai mult cu cât mai pu- 
ține mijloace“ e în chip firesc călăuza acelora 
cari nu au decât interese egale — cum sunt co- 
operatorii. 

Nu tot aşă e cazul în alcătuirea vieţii eco- 
nomice din prezent, în care lucrătorul, care nu 
primeşte decât salarul, nu are același interes în 
reuşita unei întreprinderi, ce adesea numai de 
formă e condusă de întreprinzătorii -capitaliști... 











In epoca capitalizmului, găsim întotdeauna 
2 elemente cu interese opuse; în cooperaţie, in- 
teresele sunt aceleaşi... 

De ce? In întreprinderea individualistă avem 
lucrător salariat și întreprinzător, în cooperaţie 
avem lucrătorul salariat şi întreprinzătorul înfă- 
tișați prin cooperator. 

4. Cooperaţia din punct de vedere etic, pre- 
zintă o putere deosebită, o superioritate netăgă- 
duită asupra celorlalte sisteme... 

In afară că ea primeşte numai pe acei cari 
vor să între... „cine vrea să între, cine poate 
să rămână“ — cooperaţia are nişte norme de di- 
stribuire a produsului, venitului întreprinderii cu 
totul necunoscute de celelalte sisteme sociale... 

Normele de distribuire sunt: fiecărui pro- 
porţional cu munca depusă direct la câștigarea 
produsului. Numai cooperatorii fiind producători 
şi aceştia în măsura sforţărilor lor, au dreptul la 
impărţirea produselor din întreprindere. Capita- 
listul, in forma ideală a cooperaţiunii e înlăturat. 


In epoca individualismului, capitalul e stăpân 
iar salariatul supus, în cooperaţie — un cuvânt 
nemerit al lui Luzatti „capitalul e salariat“ — 
iar capitalistul care nu are nici o legătură per- 
sonală cu produsul agricol sau fabricatele, e redus 
la adevărata-i valoare... 


Dar cooperaţia, în afară că există prin pu- 
terea spiritului de solidaritate, în afară că pro- 
clamă adevărata dreptate, are ca forţă fundamen- 
tală spiritul de caritate, altruizmul, care precum 
e bine statornicit nu e decât un „egoism lărgit“, 
un egoism bineînţeles şi binefăcător tuturor. 

+ 

Cooperaţia, în fond — şi aceasta fie zis în 
treacăt — nu e decât o infăptuire a concepţiu- 
nilor fundamentale din filozofia modernă: ea e 
produsul în chip inconştient poate, a concepţiu- 
nilor de viaţă ce-şi găsesc obârşia în creşștinizm 
şi în filozofia antică... _ 

Această legătură lăuntrică, nevăzută de ochii 
mulţimii, e totuş vădită: desvoltarea însușirilor 
individuale şi spiritul caritativ alcătuiesc firea co- 
operativei îndeosebi. 


Faţă de aceste puteri, ce ne prezintă indi- 
vidualizmul sau socializmul? 

Individualizmul îşi ia puterea dintr'o liber- 
tate sângeroasă şi nedreaptă. Socializmul își 
făureşte edificiu, luând ca temelii: un simţ sim- 
plist de dreptate şi o tirănie de nesuferit asupra 
voinţii individuale... 

Puterile cooperaţiunii, arătate cât se poate 
de scurt mai sus, ne feresc și de relele indivi- 
dualizmului şi de acele ale socializmului. 

Acele puteri alcătuiesc un fel de sinteză ale 
acestor două sisteme, 

Cooperuţiunea reprezintă o organizaţie su- 
perioară celei existente, dar consacră dreptul 
— întemeiat pe merit — asupra proprietăţii in- 
dividuale; într'ânsa se manifestă spiritul social, 
nu însă spiritul socializmului, un impuls deosebit 
de colectivitate, nu însă colectivism (Rheinhold). 

Ne rămâne acum să vedem cum s'au ma- 
nifestat, ce izbânzi au repurtat puterile cooperaţiei. 

(Va urma). Dr. I. Răducanu. 
Spicuiri statistice. 

Am semnalat în doi articolași publicați în 
numerii 6 şi 9ai acestei reviste importanţa sta- 
tisticei şi felul cum credem noi că s'ar puteă 
ajunge mai cu grabă la unele începuturi de sta- 
tistică românească. E departe de noi gândul să 
afirmăm, că felul semnalat de noi ar fi cea mai 
potrivită cale pentru adunarea de date statistice. 
Chestiunea asta impune o discuţie amănunţită 
şi cât se poate de temeinică. Cu deosebire, că 
materialul de prelucrat ce-l oferă datele sta- 
tistice e foarte vast şi foarte bogat. Diferitele 
grupări, felurimea concluzelor ce se pot scoate 
în relief și peste tot diversitatea materialului de 
prelucrat îmbie muncă uriaşă, ce abiă o poate 
cuprinde zeci şi zeci de volume respectabile. 
Dovadă sunt zecile de volume, ce le editează 

oficiul statistic reg. ung. din Budapesta şi pe 
care — durere — atât de puţin le cunoaşte pu- 
blicul nostru. 

Oricare ar fi însă calea ce s'ar folosi 
pentru ajungerea la unele începuturi de statistică 
românească, noi credem că se impune datorinţa 
să se ţină viu interesul publicului faţă de che- 
stiunile statistice şi tot mai mult să fie impre- 
tinit cu bogăţia de informaţii ce se desprind din 
groaza de numeri a datelor statistice. 

Ca să oferim prilej şi celor ce nu s'au 
ocupat cu statistica, să îşi formeze baremi o 
palidă icoană despre felurimea cunoștințelor, ce 
se pot câştigă cu ajutorul datelor statistice — 
spicuim de data asta în cuprinsul alor două cărţi 
de statistică, aranjate de oameni privaţi, mai 
ales numai in baza datelor oficiale ale serviciului 
statistic. 

Una e cartea d-lui Ioan Russu-Şirianu scoasă 
la Bucureşti sub titlul „Românii din statul ungar“, 
iar cealaltă e cartea d-lui Dr. Kenéz Béla sub 
titlul „Magyarországi népességi statisztikája“. 

Ambele sunt alcătuite pe temeiul datelor 
adunate în conscripția dela anul 1900 — ultima 
culegere de date statistice generale în Ungaria. 

Am ales aceste două cărţi cu toatecă di- 
feră esenţial una de alta. Dar anume dorim să 
arătăm marea deosebire ce o prezintă alegerea 
cadrelor în care se grupează şi se depun felu- 
ritele date statistice. 

Cartea d-lui Russu-Șirianu îmbrățișează așa 
cum se poate în 330 pagine, ocupate şi cu lungi 
comentarii — întreagă vieaţa noastră de popor, 
cu manifestările ei demografice, politice, cultu- 
rale, economice ete. E de sine înțeles că un ma- 
terial atât de vast, strimtorat în 330 pagine, nu 
poate oferi nici toate datele ce se impun unui 
izvor de date statistice și nici asemănările com- 
parative, ce lămuresc atât de mult. 

Aşă se face apoi, că materialul ce ocupă 
în cartea d-lui Russu-Şirianu 29 pagine (numărul, 
sporul, vieaţa familiară și emigrările) Kenéz Béla 
îl tratează pe aproape 300 pagine, de inteles 
mult mai complet şi mai instructiv. Căci publi- 
catia lui Kenéz nu imbrățişează decât starea po- 
pulaţiei şi schimbările (mişcarea) aceleia. 

Şi una şi alta din aceste două publicaţii 
însă îşi au rostul şi importanța lor și dacă le 
punem aici faţă în faţă, o facem, după cum am 
spus ca să scoatem în relief bogăţia şi diversi- 
tatea cunoștințelor ce ni le pot da aceleaşi date 
statistice aranjate în diverse cadre. 

In cartea d-lui Russu găsim următoarele 
capitole: 

După o prefaţă şi o întroducere lămuritoare 
găsim date despre numărul românilor din regatul 
ungar, în raport cu numărul întregii populaţii. 
După tabloul găsit aici ştim că la 1900 Ungaria 
a avut — impreună cu Croaţia şi Slavonia 19 
milioane 254 mii 559 locuitori. Din aceştia au 
fost — după statistică: 


Unguri 8,742,801 (dintre cari 851,378 ovrei). 


Români . . . 2.799,479. 
Germani . : 2,135,181. 
Slovaci 2,019,641. 
Croaţi 1,678.569. 
Sârbi . 1,052,180. 
Ruteni ; 429,447. 
Alte neamuri . 397,761. 


Din întreagă populația dar Românii formează 
145°/⁄. La 1890 formau 14-9%,. Ungurii la 1890 
formau 42:8%,, dar la 1900 ei formau deja 45:4%, 
din totalitatea locuitorilor. 

In Ungaria propriu zisă (fără Croaţia şi 
Slavonia) Românii formează 16:70, (față de 
17:1%7, la 1890) iar Ungurii 51:4%, dela 48:5%, 
câți erau la 1890! 

Pe 123 pagine ce urmează (aproape jumă- 
tate din întreagă publicaţia) se dau tabele cu 
numele comunelor locuite de români arătându-se 
teritorul comunei, apoi numărul total al locuito- 
rilor şi numărul şi confesia românilor, câţi ştiu 
ungureşte, câţi ştiu carte şi câţi au emigrat, 

Din tabela sumară ce urmează, ştim că Ro- 
mânii au majorităţi în următoarele comitate: 


Făgăraş 90:2%/, 
Hunedoara . 847, 
Alba-inferioară. . 788, 
Solnoc-Dobâca. . 763, 
Caraş-Severin . 742 4 
Turda-Arieş 726, 
Bistriţa-Năsăud 692, 


Cojocna (Cluj). . 
Sibiu. . . . . 66 , 
Arad. .... 6, 
Sālagiu . . .. 

Târnava mică . 

Peste tot Românii locuiesc în masse mai 
compacte în 20 comitate gi anume pe lângă co- 
mitatele amintite încă şi în comitatul Braşov, Murăş- 
Turda, Târnava mare, Bihor, Maramurăş, Sătmar, 
“Timiş și Torontal. 

In afară de aceste comitate Români în 
număr mai mare sunt în comitatele: Ciuc, Cianad, 
Bichiş, Odorheiu, Pest-Pilis, ete. 

În notele ce urmează pe 13 pagini se dau 
lămuriri la felul de folosire a materialului sta- 
tistic şi se pun la îndemână mai ales a fraţilor 
-din România informaţii privitoare la administraţie, 
cercurile electorale ete. din Ungaria. 

In capitolul II se dau date despre sporul 
românilor în fiecare comitat şi apoi în ţara in- 
treagă, în comparaţie cu celelalte neamuri. Morta- 
litatea asemenea în comparaţie. 

Din aceste date știm că în Ungaria sunt: 


'2981 comune in care românii formează majoritatea 
1114 , germanii 


» » n » 

2711 , n » Slovacii E 

149 , » » sârbii = S 

612 , » n Tutenii N i 

4118 , » » ungurii n s 
In cele 2981 comune românești locuiesc 


2,306 149 români, iar din rest peste jumătate 
(167,830) locuiese în comune. ungurești. 

Capitolele III, IV și V să ocupă cu maghia- 
rizarea (sate românești perdute) cuceri şi perderi 
in fiecare comitat, amestecul românilor cu cele- 
laite naţionalităţi, şi repartizarea — cu date foarte 
instructive. 

In întreagă Ungaria sunt numai 5 oraşe cu 
majoritatea română și anume: Oena-Sibiiului, Se- 
beșul, Orăștia, Caransebeşul şi Haţegul. 

Cele 2981 sate locuite de români ocupă un 
teritoriu de 11,450,347 jugăre catastrale. 

In capitotul „Vieaţa familiară“ găsim doar 
cele mai importante date despre conservatismul 
românilor, despre căsătoriile lor; despre ocupaţia, 
câştigul muncitorului român şi moralitatea la 
Români, 

După un tablou ce-l aflăm aici ar fi că între 
1000 români găsim, în calcul mediu: 

634 plugari (in agricultură) 

197 muncitori cu ziua 

123 meseriaşi și comercianţi 

26 cărturari (intelectuali) 

20 rentieri, pensionaţi etc. | 

Acest raport însă, ştim că de fapt nu îşi 
“ine locul în toate ţinuturile românești. 

Plata muncii de zi, ce se dă în ţinuturile 
locuite de români ar fi cu socoteală mijlocie 
Primăvara pentru bărbaţi 112 fil. pentru femei 83 fil. 


Vara = 1716, ,» „ 118, 
“Toamna s 148 4 3 „ 92, 
Jarna 92 a „ 69, 


-— fără màncare! 
In privinţa culturală, datele ce Je găsim la 
capitolul „Starea culturală“ ne adeveresc, că 
stăm nu se poate mai rău, 
In întreg statul ungar: 
ştie scrie şi ceti 258 882 bărbaţi români 
» » » » . + 105551 femei : 
ştie numai să cetească 6442 bărbaţi ,„ 
3 i š 4,242 femei 3 
analfabeți . » 
(fără carte) n 


„1,035.216 bărbaţi 
„1,178.730 femei 
Total . 2,213,947 
români nu știu carte din total de 2,799,479 su- 
flete ! 

Mai rău stau în privința asta românii din 
Ardeal şi mai bine cei din Bănat şi din Ungaria 
propriu zisă. 

Institute culturale avem următoarele: 5 se- 
minarii teologice, 6 pedagogii, 4 gimnasii com- 
plete, 1 gimnaziu cu 4 clase, 4 şcoale secundare 
pentru fete, 1 școală comercială, apoi 3279 şeoale 
elementare cu 3149 învăţători. La aceste s'ar 
mai puteă numără şi cele 3546 parohii (gr. or. 
2036 gr. cath. 1531). Pentru susţinerea şcoalelor 
a bisericilor şi a conducerii acelora să cheltu- 
iesc anual circa 1:/, milioane coroane! 

Pe lângă aceste, Românii din statul ungar 
mai susţin încă o mulţime de societăţi culturale, 
între care amintim „Asociaţiunea* dela Sibiiu, 
„Asociaţiunea“ ‘dela Arad şi cea din Maramurăş; 
apoi Societatea pentru fond de teatru, o mulţime 
de coruri, reuniuni de femei, casine, etc. şi apoi 
vre-o 30 gazete. 

In numărul viitor vom spicui în capitolele 
despre „Averea noastră“ şi „Emigrările* ca så 
avem completă materia, ce se tratează în cartea 
d-lui Russu-Şirianu, ca apoi să trecem la aceia 
a lui Kenéz Béla. 

Ceva despre minele de aur de lângă Brad 


şi una din credințele deşarte 
ale „băieşilor“ noștri. 


Ne jeluim amar în doina Moţului, că 


„munţii noştri aur poartă 
noi cergim din poartă 'n poartă“ 


dar nici decât nu ne silim, să ne cunoaştem nici 
măcar munţii „noştri“ cu bogăţia ascunsă în sinul 
lor, necum să ne mai interesăm şi de vieaţa ace- 
lor fiinţe fără noroc, cari ferite de lumina bine- 
făcătoare a soarelui, scormonese tărâmul de sub 
noi și varsă din el comori ca din povești. Căci 
viața băieșilor români e ceva deosebit românesc. 
Băieşii se deosebesc de confrații lor în vorbă, în 
port şi în traiu. Cărturărimea noastră ar fi da- 
toare, să se ocupe cu felul de a gândi şi dea 


' lucră al băieşilor, căci numai aşă îi va fi com- 


pletă cultura naţională românească. Poezia băie- 
şului, credinţele lui şi traiul lui în mine şi afară 
de mine, toate-toate sunt vrednice de studiat. 
Nouă ne place însă, să fim nepăsători faţă de 
toate acestea ca faţă de multe ale noastre. Nici 
chiar cei din Brad, unde avem un frumos mă- 
nunchiu de cărturari, n'au fost nici măcar odată 
în mina de aur a „societăţii de mine 12 apostoli 
din Ruda“, cea mai mare mină din Europa, spre 
a vedea la faţa locului rezultatul muncii ome- 
nești de sub sol, mijloacele tehnice de exploa- 
tare modernă, cât și pe muncitorul român, care 
asudând ziua întreagă — pentru el noaptea, — 
de multeori culcat pe spate pe sghiaburi de peatră, 
sparge drumuri neumblate tăind prin vâna de 
metal nobil, ori numai „la noroc“ şi scoate „peatra 
de aur“. Ba bietul băieş, socotind, că „aurul l-a 
dat Dumnezeu şi nu Nemţii“ în pământ, ici-colo 
mai „linge peatra“, căutând a-şi mări astfel plata. 
(Băieşii mai bătrâni umezese „peatra* aflată spre 
a distinge dacă e aur în ea, pentruca apoi în 
momente mai puţin păzite să-l facă nevăzut). 

Noi cărturarii din Brad doar atâta dacă știm 
despre ce avem tot înaintea ochilor şi ce alţii 
vin din alte ţări să vadă, că o societate pe acţii 
germană din Gotha exploatează cu un capital 
fundamental de zece milioane de mărci tarnele 
dela Musariu, Ruda, Barza, Valea-morii şi Valea- 
arsului — toate de lângă noi şi dintre noi. Sunt 
nişte tarne acestea, în cari au lucrat şi Dacii şi 
din cari sclavii coloniştilor lui Traian au scos 
dela 105—275 d. Chr. la 25,000 măji metrice de 
aur, care s'a dus, să mărească splendoarea ce- 
tății eterne, dar să-i şi grăbească perirea. Doar 
dacă mai ştim, că Nemţii au învestit vre-o 35 mi- 
lioane de coroane în aceste băi şi în acareturile 
lor (tren electric, linie funiculară, șteampuri, linia 
dinspre baia de cărbuni de peatră etc. etc.) prin 
ceeace apoi cu ajutorul alor 4500 de muncitori 
români scot anual la 1500 kg. de aur de 17 ca- 
rate (70%, aur, 30%, argint). Poate că ai putea 
numără pe degete şi pe ceice au fost cel puţin 
în şteampurile dela Gurabarzei, unde 190 de să: 
geţi californice, făcând un zgomot infernal, ziua- 
noaptea pisează la făina de aur, pe care o spală 
apoi apa Crișului făcut tocmai prin aceasta alb. 

Dintre credinţele deşarte ale miilor de mi- 
neri români cea mai specifică băieşească e cea 
despre „vâlva băii“. Nemţii îi zic „Berggeist“, 
Ungurii „bânyaszellem“. 

Intunerecul din baie, strătăiat numai de li- 
cărirea slabă a ştearţurilor, predispune pe bă- 
ieşul nostru spre închipuirea a fel şi fel de lu- 
cruri supraomenești. Fantazia lui, torturată şi 
de nesiguranța vieţii din baie, unde dinamitul 
zguduie stânci nemăsurate, a dat naștere și vâlvei. 
Aceasta e un fel de fantomă albă, al cărei cap 
nu se vede niciodată, cu figura înaltă de om. 
Ea se întreţine mai ales prin locurile, unde vâna 
de aur e mai groasă. Se arată numai oamenilor 
cu credinţă, cari nu „sudue niciodată“. Pe cei 
răi îi ocolește. Se arată trecând ca în zbor. Pe 
celce o vede, l-a văzut Dumnezeu. Se imbogă- 
țeşte ca prin minune, găsind mult aur. Adeseori 








lovește stânca cu ciocanul, dând semn băieșului 
ales de ea. Persecută pe celce o vorbește de 
rău, ba „huluieşte“ chiar şi pietrii pe el. Nu-i 
place să se discute despre ea; de aceea băieşii 
nici nu-ţi povestesc bucuros despre vâlvă, dacă-i 
întrebi, căci se tem de urgia ei. 

Gurabarzei, în 23 Februarie 1908. 


Zr. Suciu, 
profesor. 


„Sănătatea“. 


Ziaristica noastră s'a îmbogăţit cu o nouă 
gazetă, cu „Sănătatea“, ce apare în Braşov în 
redacţiunea D-rului Baiulescu; înțeleg ziaristica 
noastră de aici, căci în România apar mai multe 
foi de felul acesta, unele bune și altele puţin, foarte 
puţin corăspunzătoare. 

„Sănătatea“ are meniţiunea să răspândească 
cunoştinţele privitoare la păstrarea sănătăţii, are 
să lumineze păturile largi ale poporului nostru 
cum să-şi îngrijască bunul cel mai scump ce are 
omul în lumea aceasta plină de toate năcazurile. 
Poporul nostru e cuminte, e ascultător, e harnic, 
dar sănătatea nu şi-o ştie preţui indeajuns. Cei 
chemaţi vor trebui mult să ostenească, vor trebui 
mereu să-l îndemne şi să-l lumineze, să-i arate 
pentruce se bolnăvese atâţia inşi, mari şi mici, 
pentruce mor copiii cu grămada in anii dintâiu 
ai vieţii lor. Să-l facă a înţelege, că copiii mulţi 
şi sănătoşi sunt o bogăţie mare şi că numai acele 
popoare au viitor pe acest pământ de ceartă, cari 
au copii mulţi şi sănătoși. 

E frumoasă menirea unei foi igienice şi nu 
ne îndoim de loc, că „Sănătatea“ Drului Baiu- 
lescu își va implini chemarea cu multă conştien- 
țiozitate. Numărul de probă e bine redactat, iar 
numele d-lui Baiulescu e o garanţie, că şi nu- 
merele viitoare vor mulțămi aşteptările noastre. 

Ar fi de dorit, ca „Sănătatea“ să nu lip- 
sească de pe masa nici unuia dintre cărturarii 
noştri, mai ales dela sate. lar celelalte ziare ro- 
mâneşti, cotidiane şi săptămânale, ar aduce un 
bun serviciu cauzei, dacă diw fiecare număr al 
„Sănătăţii“ ar reproduce câte un articol potrivit, 
câte o notiţă folositoare. Măreţia scopului însă 
mai cere, ca ziarele noastre, cari până acuma 
au ţinut să publice şi articole originale din do- 
meniul igienei, să nu se creadă dispenzate de 
această datorinţă, lăsând întreagă sarcina în grija 
„Sănătăţii“. De-ale igienii nu se scrie şi nu se 
vorbește niciodată prea mult. 

Aşadară, iubiţi cetitori, ocupaţi-vă mai mult 
cu sănătatea voastră şi în acest scop aduce-ţi 
mica jertfă, ca tot la 15 zile să vină în casa 
voastră „Sănătatea“, cu îndrumările ei practice, 
cu poveţele ei folositoare. Dr. I. B. 


Vieața în București. 


I. Partea politică. 
— 2 Martie v. 1908, 

Ziarele străine, din Viena şi Berlin cu deo- 
sebire, au și înregistrat svonurile transmise de 
aici prin telegraf de cătră corespondenții lor, că 
ţăranii iar se agită şi că România este în pragul 
unei noi revoluţiuni. Și-au pus în circulaţie ştirile 
cele mai alarmante și din modul cum erau ticluite 
acele ştiri se vedeă cât de colo, că sunt la mijloc 
manopere de bursă şi tendinţe de discreditare a 
finanţelor române. Nimic din cele scrise nu eră 
adevărat, căci în toată ţara românească nu s'a 
întâmplat în timpul din urmă nimic îngrijitor. 

Fapt este însă că în fiecare primăvară izbuc- 
nesc nemulțumiri între proprietari şi tărani, de 
oare-ce se reinnoese contractele cu condiţiile de 
arândare şi în orice tocmeală există, pe cum se 
ştie, discuţii. Mai ales în anul acesta, când urmă 
să se pună în aplicare legile cele nouă, nu eră 
să se petreacă lucrurile în mod absolut liniștit, 
căci nici o lege şi nicăiri nu se duce la inde- 
plinire fără vre-o reacțiune, fără vre-o inpotrivire 

dintro parte sau alta. Şi cum legile actuale 
ne-apărat nu corăspund aşteptărilor în mare parte 
exagerate ale ţărănimii; pe de altă parte, cum 
ele ating binișor şi interesele proprietarilor, — 
érà foarte firesc ca să se nască mici frecări. 
Cazuri de răscoală însă nu s'au semnalat nici 
întrun sat. 

Fiindcă şi presa de aici, cu deosebire cea 
independentă, a tipărit ştiri neliniştitoare, necon- 
trolate, guvernul a oprit imediat răspândirea lor 
la ţară, ca să nu ajungă în mânile ţăranilor şi 
aceștia să se molipsească, pe cum s'a întâmplat 
în anul trecut. In acelaș timp guvernul a luat 
toate măsurile de precauţiune, a întărit posturile 
de jandarmi şi de armată prin regiunile mai pri- 
mejduite, incât orice primejdie este înlăturată. 

În schimb sosesc veşti din ţară, că în cele 
mai multe judeţe învoielile se fac fără nici o 
piedecă. Inspectorii agricoli, numiţi de curând 
pentru fiecare judeţ, ş'au luat posturile în pri- 
mire, şi munca a început la câmp, favorizată de 
primăvara timpurie, care făgăduiește un an rodnice. 

— Un alt moment important în vieaţa po- 
litică de-aici este noul proiect de lege, prezentat 
de d-l general Averescu, cu privire la reorgani- 
zarea armatei române. Este aceasta o reformă 
salutată de toată lumea cu dragoste de ţară, căci 
cu toţii ţin la armata română. Sunt sigur că 
partidul advers nu va combate acest proiect al 
guvernului, deoarece necesitatea unor imbună- 
tățiri în armată s'a constatat de toate partidele. 
România a. dovedit-o în trecut că are o pu- 
ternică armată. I-a trebue să dovedească însă 
că ţine seama de toate cuceririle moderne ale 
științei şi artei militare şi trebuie să progreseze 
în rând cu statele moderne. E o fericire că în 
capul armatei stă astăzi generalul Averescu, ale 
cărui reforme înțelepte vor ridică neaparat pre- 
stigiul ţării sub acest raport. 

— Partidele de opoziţie continuă a se orga- 
niză prin provincie. Conservatorii d-lui Take 
lonescu cât și aceia ai d-lui Carp ţin adunări 
prin centrele provinciei şi în cuvântări îşi des- 
făşură fiecare programul. O notă bună a opo- 
ziţiei este că nu combate proiectele salutare ale 
guvernului. Aşa, de pildă, d-l Carp a mărturisit 
de-adreptul că susține pe de-a întregul legea 
despre monopolul alcoolului, pe care şi d-sa pro- 
iectase să o facă. Cooperarea pacinică a parti- 
delor, în chestiuni de însemnătate socială, sunt 
un semn bun în politica regatului român. 

A. Gh. Vasiliu. 


II. Partea literară. 


Aici la noi mai puţin, dar în Ardeal de sigur 
mai mult, se simte o mare lipsă în literatura cu- 
rentă: cărţile pentru familie. 

Ce sunt aceste? 

Sunt cărţile de un cuprins cu mai puţine 
pretenţii de artă, dar totuşi cu însemnătate din 
punctul de vedere literar, in cari să se pove- 
stească mai pe larg diferite întâmplări din vieaţa 
socială şi cea sufletească. Povestiri, nuvele şi 
romane, fie şi cu tendinţi, cari fără mult rafina- 
ment, ci uşor şi pe înţelesul clasei mijlocii să 
desfăşure probleme omeneşti. 

Mă gândesc la literatura germană. Câte cărţi 
şi câţi autori de aceştia nu are ea! Nu este, de 
pildă, femeie germană care să nu aibă vre-o carte 
de d-na Marlitt și nici vre-un tinăr german care 
să nu fi cetit povestirile cu tot felul de chestiuni 
morale ale unui Franz Hofmann. Aşa numita 
„Bibliothek der Unterhaltung und des Wissens“ 
e răspândită pe la toate familiile burgheziei ger- 
mane. E o lectură liniştitoare şi educativă pentru 
un anume cerc de cetitori şi folosul ei este deci 
evident. 

La noi această lectură de cărţi, cari să nu 
fie nici romane sensaţionale de colportaj, dar nici 
literatura artistică în înţelesul superior al cuvân- 
tului, lipseşte cu totul. Căci pentru a gustă pe 
scriitorii nostri mai buni, chiar şi pe cei mai tineri 

trebue ori şi cum să ai un gust mai format. Apoi 
ei nici nu sunt destul de distractivi pentru o mare 
parte a cetitorilor. Subiectele lor sunt mărunte 
şi arta lor zace adeseori în formă numai, în modul 
de tractare. 

Ce e de făcut? 

Scriitorii nu se pot fabrică și astfel şi noi, 
până a se ivi şi astfel de scriitori, nu putem 
decât să ne adresăm la străini. Văd că la D-Voastră 
apare acum o revistă care-şi zice „Familia ro- 
mână“, Această publicaţie ş'ar puteă propune 
să deà cetitorilor săi literatură mai ales în sensul 
arătat aici şi când nu are lucrări originale, bine 
scrise şi destul de distractive, să facă traduceri 
bune din autorii străini. Sunt ele destule reviste 
cari să cultive literatura artistică originală și n'ar 
strică dacă una măcar ar îmbrăţişă un gen de 
tranziţie, de-o calitate ce e drept inferioară, dar 
tot atât de necesară pentru întreaga vieaţă inte- 
lectuală : istorii instructive, întâmplări din vieaţa 
casnică, nuvele din popor, romane haiduceşti și 
povestiri istorice. 

Căci, orişicum, nu avem două ci trei culturi: 
una-i a ţăranilor, alta a păturei mijlocii şi a treia 
a clasei conducătoare. Şi fiecare cu literatura sa. 

Gh. D. 


III. Partea socială și artistică. 


O săptămână fără cântec şi fără pic de gă- 
lăgie. Par'că s'a schimbat cu totul capitala, nu 
o mai recunoşti. Prin toate localurile au tăcut 
acordurile micilor orehestre şi în lumina bolnavă 
a sălilor pline de obiceiu, de zgomot şi de fum, 
câțiva credincioşi ai zeului Bachus își fac oficiul 
lor din fiecare noapte. 

Dar cântecul a dispărut și cu el lumina ve- 
seliei.  Nicăiri nu se mai dau concerte, toate să- 
lile de spectacol sunt închise şi sub obloanele 
închise au un aer funebru, ce te înghiaţă. 

Şi nu atât fiindcă sunt închise, dar obici- 
nuința de a le vedeă pe vremea asta totdeauna 
deschise te face să te gândești la asta. Mai an 
cam tot pe vremea asta, în timp ce la ţară pâr- 
joleă focul răscoalelor, oraşul cufundat în neli- 
nişte, îşi inchisese localurile de petrecere, luând 
astfel parte la durerea ţării întregi. 

Dar acum, o săptămână fără cântec şi fără 
pic de gălăgie? 

E întâia săptămână a postului Paştilor. Și 
e obiceiu îndatinat ca nici un spectacol să nu 
se dea în timpul ăsta. Fie chiar şi în ciuda ce- 
lorce ar vrea să strălucească mereu cu reţete bă- 
nești strajnice. 

Până şi „varieteurile“ decoltate şi infestate 
de parfumul lor destrăbălat, şi-au închis porţile, 
de voie de nevoie. 

Aşă că „lumea care petrece“, ceice petrec 
necontenit sunt foarte încurcaţi, îi vezi stând ca 
pe ghimpi în fumăria cafenelelor sau în plictisul 
berăriilor cu consumatori puţini. 

Numai zilnica plimbare banală de-alungul 
trotuarelor căii Victoriei se face cu aceeaș regu- 
laritate cronometrică. Poate insă şi cu mai multă 
însufleţire decât de obiceiu. Lumea-i setoasă de 
plimbare, de a-şi face mereu iluzia câ vieaţa e 
frumoasă și face tot ce poate pentru a-şi atinge 


țelul. 
+ 


Dacă toate spectacolele au încetat deocam- 
dată altele sunt puse la cale cu multă ardoare. 

La Teatrul Național, după discuția deschisă 
din nou în presă, în parlament şi prin toate cer- 
curile literare asupra prezenţei dăunătoare a d-lui 
Davila în fruntea instituţiei noastre culturale s'a 
făcut acum o schimbare. D-l Davila a trebuit să-și 
dea dimisiu şi în locul d-sale a fost numit d-l 
Pompiliu Eliade, profesor universitar. 

Pe alte tărâmuri se cuvine să amintesc un 
concert dat acum câteva zile de d-l N. Dinicu, 
fratele prof. şef de orchestră al „orch. ministe- 
rului de Instr. publică“. In programul concer- 
tului foarte reuşit se găsea între altele şi minu- 

nata podoabă a muzicei — Sonata Lunei —— 
Beethoven. 

Acum un alt pianist, bine cunoscutul pro- 
fesor Ilie I. Sibianu va da un concert la Ateneu. 
săptămâna viitoare. 

Și în acelaș timp, la finele săptămânii vii- 
toare, se deschide la Ateneu expoziţia anuală a: 
„tinerimii artistice“ un adevărat eveniment arti- 


stic așteptat cu nerăbdare de toţi“. 
N. Pora. 


În faţa mortului. 


Convorbire între un doctor bătrân şi unul tinăr de P. Rosegger” 

Cu mult înainte de-a se începe vacanţa, el 
veni acasă. Cu cismele stropite de noroi, cu pă- 
lăria moţăită de ploaie şi cu o privire când temă-- 
toare, când cătrănită, el apăru înaintea tatălui său. 

„Cine eşti?“ întrebă acesta prinzându-şi 
barba moștolog în mână. „Doar nu eşti Adalbert, 
copilul meu ?* 

„Tu zici, Tată. Durere el este!* 

„Atunci trebue că s'o năruit universitatea“, 
zise bătrânul. 

„Nu, tată, universitatea stă încă. Năruitui, 
sum eu“. 

Bătrânul îl prinse pe voinic cu amândouă. 
mânile de umeri, ca sâ-l scuture, Dar fiindcă. 
flăcăul numai foarte puţin se mişcă, zise: „Asta. 
nu-i ruină, frate. Asta-i cumu-i feciorul mai fecior. 
Poate cu punga de nu ţi-s'a intâmplat vre-o pa- 
coste !“ 

Feciorul aruncă pălăria mițoasă intrun colț. 
iar pe sine se aruncă îintr'o sofă. 

„Poti porunci să se taie un viţă), tată, căci 
eu m'am re'ntors ca un fiu pierdut. Adecă, ba. 
Eu sum și voi fi un fiu pierdut. Şi încă unul 
care nici măcar, părere de rău nu simte. De: 
aceea, cinsteşte-i vițălului vieaţa, dar niţică bere: 
n'ar strică“. 

Bătrânul se apropie de el și îi puse mâna 
pe frunte: „Par'că aici înlăuntru nu merg toate 
după tipic“. 

„Ba aici nu-s toate bune“, zise tinărul ară- 
tând spre inimă. 

„A, vezi-bine, bată-te să te bată, te-ai în- 
drăgostit!* râse bătrânul. „Și pentr'o năzbătie ca 
asta baţi tu atâta cale pe-o vreme de să nu scoţi 
cânele afară? Bravo, fiiule, mă bucur că ţii aşa 
aspru să primeşti binecuvântarea mea !* 

„Binecuvântarea asta s'ar râncezi până voiu 
ajunge și eu la mireasă“. 

„Ba cum? Un Adonis de douăzeci de ani 
şi neindrăgostit? Ei, lasă-mă! Un medicinist să- 
nătos şi neînamorat? Voinice, doar înveţi ana- 
tomie, ori ce păcatel* 

„Nu, tată. Tocmai asta-i ce mă chinue. Eu 
nu's medicinist, nu studiez anatomie. Şi tocmai 
asta ma adus aici, şi trebue să nimicese cele 
mai fierbinţi nădejdi ale D-Ttale, iubitul meu Tată“. 

Bătrânul îşi umplu o pipă c'o ciutură aşa 
de lungă, încât trebui să i-o aprindă feciorul, şi 
apoi după-ce slobozi câte-va rotocoale, vineții, 
cari îi undulau în jurul capului, zise: „Și, zi, 
nu merge? Și de ce nu merge, fătul meu?* 
„Apoi, ca s'o iau ps scurt: nu pot suferi spur- 
căciunea de belitoare de oameni, sala de şeţat“. 

„Adicătelea spurcă—“. 

„Da, mi-e greață de nu mai pot suferi“. 

„O, copilaşu Tati, dar asta îţi trece în câteva 
zile“. 

„Patru săptămâni întregi l-am cercetat. Apoi 
iar patru, In ziua din urmă mi-o fost mai greu 
ca la 'nceput. 

„E de crezut?“ întrebă bătrânul liniştit. Doar 
tu mi-ai dat adeseori ajutor aşa de aprig, aici 
acasă la operaţii. N'am văzut pe fata ta nici 
fiorul faţă de sânge, nici trămurarea de greață. 
Şi-apoi acum chiar de un om neinsufieţit să-ți 
fie ţie groază?" 

„Doamne păzeşte, să-'mi fie greață de un 
mort!“ strigă flăcăul sărind de pe sofă. „De blă- 

stămata de nerușinare mi-e greață. — Spune, 
“Tată, sunt eu sentimental? Fost-am vre-odată ? 

„Sentimental tu? Cumu-i bulgărul Poate 
«cumva să nu ştiu eul“ 

„Au doară omul îi o nimica toată?* jemu 
“tinărul alergând prin casă. „Dacă toate se fac 
pentru bunăstarea omului; orice slujbă, orice 
:ştiință — ori doar nu? Ce medicu dracului îi acela, 
care n'are respect faţă de om? Acum, dacă eu 
“trebue să cinstesc pe om în mine şi în alţii, atunci 
nu se poate să fiu de totului tot fără cinstire faţă 
«de trupul unui om mort. Eu asta n'o pot face, 
Doamne fereşte! Şi dacă eu pe omul mort îl 
«despreţuesc ca pe un, ca pe un — nu știu ce, 
atunci și cel viu mi-e nimica! Da, Tată, atunci 
:mai bine abzic de doftorie și mă fac ştranjameșşter 
«ori eremit, ori cine știe ce arabescă în societate“, 

Bătrânul îşi mângăiă pipa și privea surizând 
ila fiiul său. „Acum văd foarte clar. Adalbert, că 
«eşti născut să fi medic“, 

„Mai tare nu pot vociferă“, zise feciorul, 
„dacă nu mă înţelegi ...* 

„Ba incă cum te înțeleg, fiule... — Se tri- 
mite scrisoare la vre-un spital: Aveţi bunătate 
“trei exemplare, cât se poate feminine, à șase 
zloți. Vin cutiile. Se desfac. Slujile îşi încarcă 
trupul gol, înțepenit pe umere, cum ia măcelarul 
porcul tăiat. Şi-l duc la ghețar. Extremităţile (mâ- 
nile și picioarele) le împarte pe sama celor de 
pe anul dintâi, trunchiul... 

„Fă bine 'ncetează, Tată, că mi-e groază“. 

„Vezi bine, poetică nu-i treaba, fătul meu; 
«da-i de lipsă. Să 'nvețe tinerii anatomia de pe 
păpuşi? Ori doar e superfluă ştiinţa asta, ori e 
numai pentru îndestulirea curiozităţii ori cel mult 
pentru întregirea cunoştinţelor, — o ştiinţă de care 
medicul, — care doar nu-l poate desface pe morbos 
-ca pe un orologiu în toate rotisele, — nar avea 
nici o lipsă în prază? Să te fi făcut oare şi tu 
părtaş ăstorfel de credinţe uşoare?“ 

„Ba nici decum! Cea mai pătrunzătoare 
“cunoaştere a trupului omenesc, nu din cărţi, ci 
-chiar din pipăite, e cea dintâi credinţă la un 
«doctor. Asta-i mai presus de orice îndoială“. 

„Ei, atunci ce vrei dragul meu ?* 

„Vreau altă carieră, 

„Apoi dacă aşa de tare eşti pătruns de vred- 
micia omului: ce carieră crezi tu c'ar fi mai plină 
«de simţul de vredaicie: Poate politica? Ori jocul 
la bursă? Spune-mi vre-o chemare, care să ceară 
mai multă jertfă de dragul deaproapelui, ca me- 
dicina? Una dintre jertfele astea, de pildă, e aşa 
de mare, încât ar fi în stare să-l facă pe medi- 
'cinuşul meu dezertor.  Pentrucă vrednicia ome- 
mnească nu-l iartă să facă studii la trupul mor- 
tului. De alteum, fătul meu“, zise bătrânul, age- 
zând pipa pe masă, „tocmai așa mi-o umblat şi 
mie acu-și treizeci şi cinci de ani, cum îţi umblă 
ție azi. Cel dintâi simţământ al meu când am 
întrat în sala de şețat a fost cel al indignării. Bru- 
talitatea cu care se purcedeă şi 'mai câte-o glumă 
grosolană cu mortul a vre-unui întrecut! Mojieiile 
nemai pomenite: Curată belitoare | 

„Și doar aceste „exemplare“, nu fuseseră şi 
ele oameni, cari cu câteva zile inainte trăiseră 
ca şi noi, suferiseră, fuseseră stăpânite de aceleaşi 
dorinţe, idealuri ca şi noi, alungate de aceiași 
demoni ca şi noi! — Acest mort, pe care îl spintee 
eu acum cu scalpelul, nu este el oare plâns acasă 
de-o inimă de mamă? Ori de un soţ nemângăiat, 
ori de un orfan părăsit? Cu câtă credinţă va fi 
fost îngrijit trupul acesta, cu câtă castitate şi 
jaluzie! Şi-acuml — Pe toate ulițele, pe unde 
trece mortul, oamenii grăbiţi îşi descoper pe-o 
clipă capul, progadia rămâne pentru toată lumea 
un loc neprihănit, sfânt, de-ar fi tot numai străini 
în el, Pretutindenea sunt cinstiţi morţii, numai 
in sala de șeţat nul Unaaal!... plin de bucurie 
trece prin şirul medicilor și al studenţilor când 
se descopere vre-o abnormitate la forma moartă, 
sub care un om a avut nespuse suferințe! — Și 

când am văzut cum scurmă prin pântece, atunci 


Adalbert, părea că simt cuțitul acela întrându-mi 
în inimă. Și eu mă gândeam adese: „Dacă acesta 
ar fi tatăl meu, ori frate meu, ori copilul meu! 
— Şi astfel într'o zi mau scos ameţit din sală... 

„Însă din nou te-ai dus acolo 2: strigă băiatul. 

„Firește că m'am dus din nou“, răspunse 
bătrânul cu linişte. „Căci m'am gândit: Uite, dacă 
afli că în sala de şetțat e prea puţină evlavie, 
atunci ești dator să duci tu evlavia de lipsă. Cel 
puţin cât să-ţi fie personal deajuns. Câte slujbe 
nu sunt prea profane, şi omul le poate consfinți. 
Căci grosolănia, afurisita de grosolănie niciodată 
nu va pieri de pe faţa pământului. Se află firi 
mojicești pretutindenea, şi în templul științelor. 
Şi oameni simţitori incă se găsesc oriunde, și 


prin lucrătoare, şi prin bâişagurile din adâncul 


pământului. Adevăratul om își sfințește chemarea 
ce-o are, îşi sfințește lucrul. Și deşi îndeplinește 
munca numai de dragul banului, de dragul averii, 
a nimicorilor pământești, omul printr'un gând 
bun îi poate da un cuprins nobil. Băieşul când 


- pleacă la baie zice un Doamne-ajută! Plugarul 


când împlântă plugu în glie zice: În numele lui 
Dumnezeu. Năierul, când pleacă la largul mării, 
cere paza Preacuratei. Astfel toţi işi au cuvân- 
telul, își au rugăciunea, cu care îşi înviorează 
inima, ca să nu descrească, să nu împietrească. 
Mai puţin de cât ori-cui îi este iertat unui tinăr 
doctor să lase să i-se impietrească inima, el are 
cu mult mai mare lipsă de ea pentru fraţii şi su- 
rorile, cari se află în suferinţă și pentru a căror 
mântuire trebue să muncească. Și astfel și eu 
mi-am făcut un cuvânțel, o rugăciune pentru sala 
de şețat. Și asta mi-a făcut mult bine. 

„Şi ce-ar fi asta?“ întrebă fiiul. 

„0 vei şti, Adalbert. Mă mir că n'ai găsit-o 
însuţi. — Poţi să-ţi întrerupi pentru un minut că- 
lătoriile prin odae, şi să m'asculţi în liniște. E o 
scurtă învăţătură. — Când întram în sală, şi ve- 
deam zăcând înaintea mea întinsă pe masă figura 
ca de ciară selipicioasă, goală, rece ca lutul; cu 
părul ras pretutindenea, ochiul stors pironit, cu 
faţa neinţelegătoare — c'un cuvânt: jupuită de 
tot ce este omenesc! Atunci mi-am zis în mine: 
O, dragul şi norocitul meu de mort! Pe când cei 
mai mulţi din semenii tăi sunt băgaţi numai decât 
în pământ, tu ești ales să mai foloseşti şi când 
eşti mort oamenilor. 

Din rămăşiţele tale se aprinde, înainte de 
a se preface în praf şi cenuşe, lumina ştiinţii şi 
a cunoştinţii, a puterii şi a lucrării pentru binele 
tuturora, așa incât din tine, trup fără vieaţă, oare- 
cum izvoreşte o vieaţă nouă pentru trupurile bol- 
navilor. Tu eşti ales să slujești spre mântuirea 
neamului omenesc. Eu te cinstesc! Şi vezi, fiiul 
meu gândul ăsta mi-a dat tărie. Sub scutul ace- 
stui gând am scăpat de primejdia de a-mi pierde 
inima în sala de șeţat, sub scutul lui cred eu că 
mi-am mântuit puţinticul idealism pentru casa 
bolnavilor. 

„Așa vorbe mai înţeleg și eu“, — zise stu- 
dentul. „Poate moi mai răsgândi. De ce oare 
nu vorbeşte despre lucrul ăsta şi profesorul de 
pe catedră?" 

„Las să mai aibă şi tatăl câte ceva de spus“. 

A. 


ŞTIRI 


Semnele vremii. Sunt tot mai multe aceste 
semne cari au menirea să deie un certificat al 
relațiilor noastre din Ungaria. Procesele se gră- 
mădese zilnic. Deunăzi „Lupta“ şi „Poporul rom.“ 
din Budapesta au mai fost trase în cinci procese. 
Noi incă avem în săptămâna viitoare un proces 
la tabla din Cluj. Și care ziar cinstit n'a avut, 
sau nu are asemeni mizerii? Tot acum sa pu- 
blicat o întreagă listă a publicaţiilor oprite în 
Ungaria. D-l ministru ne lipseşte şi de cea mai în- 
semnată revistă: Vieaţa românească şi de o mulţime 

de cărţi intre cari: „Scrierile politice şi literare“ 
ale lui Eminescu şi „Neamul românesc în Ardeal 
şi Țara ungurească“ de d-l N. Iorga. Suntem deci 
izolaţi de cuvântul scris al fraţilor noştri prin astfel 
de măsuri și puși la răcoare când îndrăznim să 
scriem treizeci de rânduri in cari ne spunem 


păsul... Așa e la noi. 
o 


Preot catolic al oraşului Sibiiu. A fost ales 
zilele trecute tinărul prinţ Egon de Hohenlohe, des- 
cendentul unei vechi familii princiare din Austria. 
Noul preot îşi va ocupă postul peste câteva luni. 

o 


M. Sa Regele bolnăv. Zilele trecute M. Sa 
Regele a recit şi e reţinut de medici în casă. Ca- 
tarul nu prezintă complicaţii serioase și tusa slă- 
bește din zi în .zi. După declaraţiile medicului de 
curte M. Sa în curând va îi restabilit. 

© 

Conferință. D-I Ionel G. Ludu, student în teo- 
logie anul al Ill-lea, va ţineă Duminecă în 9/22 
Martie, in,,Cusa Naţională“, o conferinţă, în care va 
vorbi despre „Operele lui Mihail Sadoveanu“. — 
Inceputul la 5 oare p. m. 

9 

Patrioţii dela Ibaşfalău. E incă recentă amin- 
tirea scandalului din anul trecut, când straşnicul 
căpitan al poliţiei din acest orăşel nu a permis 
despărţământului „Asociaţiunii“ ţinerea adunării 
cercuale, sub cuvânt că statutele orăşeneşti nu 
îngădue decât prelegeri etc. in limba maghiară. 
Impotriva acestui caz categoric d-l președinte al 
Asociaţiunii a apelat la vicecomitele care incă s'a 
solidarizat cu această ciudată logică provincială. 
In sfârşit, după un recurs îndoit, d-l ministru de 
interne a binevoit a desaprobă această procedură 
care nesocoteă drepturile cuprinse în statutele 
aşezământului nostru cultural. Recomandăm în 
atenţia tuturor conducătorilor de despărțăminte 
acest caz de care vor aveă să ţie seamă când se. 
vor mai întâlni cu astfel de „statute orășenești“. 
Proxima adunare cercuală a despărţământului Si- 
ghişoara se va ţineă în „lbașfalău“. 

o 

Lucruri slabe. In mai multe rânduri ni s'a 
atras atenţia asupra nemulţămirilor din fruntaşa 
comună Răşinari, iscate în urma purtării neso- 
cotite a preotului V. Runcean. Zilele aceste primim 
o nouă corespondenţă în care ni-se descriu „năz- 
drăvăniile acestui părinte“. E vorba de straşnice 
chefuri la toartă împreunate cu „certe, bătăi, su- 
dalme“ şi alte vitejii strâns legate de „patima 
beţiei* cum scrie corespondentul nostru. Nu pu- 
blicăm deocamdată aceste vești rușinoase. Aştep- 
tăm ca consistorul nostru să facă rânduială în 
această comună care e la o palmă de loc. Dim- 
potrivă vom fi nevoiţi să desvălim pe această 
cale toate veștile ce ni-se comunică. Le vom pu- 
blică ca să lămurim noi starea lucrurilor şi să 
pretindem o reglementare a vinovaţilor. 

o 

Oameni harnici. Despărţământul Tășnadului 
al „Asociuţiunii“ pentru literatura română şi cul- 
tura poporului român, a ţinut conferinţă popo- 
rală la 16 Faur a. c. în Cebalul-român. A vorbit 
d-l loan Toduţ, înv. în Seuca despre „Creşterea 
și luminarea poporului dela sate“. Din partea 
comitetului despărțământului „Tăşnad“ au fost 
de faţă: O. D. Vasile Mureșan preot în Seuca 
şi d-l George Filep, mare proprietar în Santău. 
La 1 oară p. m. O. D. V. Mureșan a făcut în- 
săratul, fiind adunaţi peste 400 tărani. Apoi a 
vorbit ţăranilor despre trecutul amar al iobăgiei 
şi că românii azi să iubească cartea şi să jert- 
fească pentru biserica şi şcoala lor. La 2 oare 
s'au adunat ţăranii dela biserică la școala de 
nou edificată în aşa mare număr, că abiă au 
încăput în școală, ba mulţi au fost siliţi să asculte 
şi de afară — fiind uşa deschisă — frumoasa 
vorbire a d-lui conferenţiar, ce a durat dela 2 
până la 41/, oare. Cu pilde din vieaţă d-l con- 
ferenţiar a luminat poporul despre tot ce are 

lipsă în vieaţă, precum şi despre relele ce tre- 
buiesc delăturate, ca bietul ţăran să se poată 
bucură de un traiu mai tihnit, mai fericit în viitor. 
Prelegerea a succes foarte bine. La sfârşit, 
O. D. George Moodi, preotul locului în numele 
poporenilor a felicitat pe q-l Ioan Toduţ, care a 
deșteptat şi luminat poporul de sub păstorirea 
d-sale, precum și pe d-nii delegaţi. Onoare con- 
ducătorilor „Asociaţiunii“:, cari cu atâta dragoste 
dispun să se ţină conferenţe pentru poporul dela 
sate. Cehalul-român e curat românesc, numără 
1128 de suflete. Are şcoală şi biserică de piatră. 
Conducătorii comunei să fie la culmea chemă- 
rii lor, căci au un popor disciplinat şi ascultător. 
o 


„Cordiana“ inst. de credit şi economii în 
Fofeldea, in adunarea generală din 1 Martie a. c. 
a decis scăderea intereselor pentru acţii dela 9 
la 8%, şi a destinat ca diferinţa de 600 K, ce re- 
zultă din reducerea cuponului să se treacă la 
fondul cultural spre a se folosi ca întregire la 
salarele iînvățătoreşti dela gcoalele confesionale 
rom. gr. or. din Fofeldea. Suma aceasta se va 
menţină în toate budgetele anilor următori. De 
membri în direeţiune s'au reales d-nii Dominic 
Raţiu şi loan Precup, iar nou pe 3 ani, d-l 
Aurel Constantinescu conducătorul filialei din 
Agnita. Fiind a se alege şi comitetul de supra- 
veghere, după-ce vrednicul primar din Cornățel, 
d-l Toma Benchea se roagă, ca la persoana d-sale 
să nu se mai reflecteze pe viitor, deoarece este 
prea ocupat cu ufaceri private, adunarea alege 
pe următorii: Aurel Milea notar, Sim. Dragoman 
înv. (Cichindeal), Toma Sava primar, Petru Sopa, 
Toma Folotă. Din raportul direcţiunei am văzut 
că depunerile au crescut anul trecut cu 82 mii 
coroane. Fondul de reservă este K 22,700. Re- 
virementul cassei K 4'/, mil. 

Q 

0 scrisoare a împăratului Germaniei. Tot 
mai multe sunt faptele cari arată că puternica 
individualitate a împăratului Wilhelm nu poate 
suferi obezile convenționalismului atât de instă- 
pânit în jurul tronurilor.. Zilele trecute a trimis 
o scrisoare primului lord al amiralităţii din En- 
glitera în care enunţă unele păreri asupra poli- 
ticei engleze și germane, tinzând prin aceasta a 
influinţă pe ministrul marinei în interesul german. 
Ziarele engleze au cerut publicarea scrisoarei 
împăratului şi răspunsul dat de lordul Tweed- 
mouth, protestând în contra tratării secrete a 
acestei afaceri pentru care împăratul Wilhelm 
trebuiă să uzeze de calea oficială. Numai prin 
sforțări din amândouă părţile şi prin sacrificarea 
foarte probabilă a amiralului s'a putut evită un 
conflict între cele două state. 


Dare de seamă. 


Cu ocaziunea balului mascat aranjat de tinerimea 
română din Haţeg în 7 Februarie st. n. 1908 în favorul 
despărțământului Haţeg al Asociaţiunii au binevoit a supra- 
solvi următorii domni: 

Dr. G. Suciu, advocat, Haţeg 12 cor. 80 fil, Dr 
Cornel Popescu 5 cor., Vitân Gábor 2 cor, Hegedüs Lipot 
1 cor. 80 fil., Ioan Tocaciu 1 cor., I. Ciuciu 1 cor., N. Troina 
80 fil., Armand 'Todosie 80 fil, Niculiţă Todosie 80 fil., Va- 
sile Chiroi 80 fil., Muzsnay Bela 2 cor. 80 fil.. Lenkes Jó- 
zsef 1 cor. 60 fil, Lengyel Samu 1 cor. 40 fil, Birtolon 
(familia) 4 cor., George Nicoară 1 cor., Teodor Doboi 1 cor. 
4V fil, N. N. 80 fil, Luther Gusztáv 2 cor. 80 fil, Izrael 
Gusztáv 1 cor., B. Popoviciu 80 fil., Stefanescu Petru 1 cor., 
Lucreția Gotheas 1 cor, Dr. Toma Vasinca 4 cor. 80 fil, 
Peccol Jenő 10 cor, Dr. Victor Bontescu 3 cor. 80 fil, Dr 
Iustin Pop 5 cor, Mihaiu Bontescu 80 fil, Iuliu Popovici 
1 cor, Lövy David 20 fil, Ioan Pușcariu 80 fil, Vietor 
Pop 80 fil., Dr. Deak Lajos 3 cor. 80 fil, Dr. Nicolae Olariu 
3 cor. 80 fil, Szokol Ilyes 60 fil, Teodor Făgăraş 2 cor., 
Luther Rezső 80 fil, Halász Oler 1 cor. 60 fil, Iacob Ni- 
culescu 5 cor., Izidor Saturn 3 cor., Petru Clecan 7 cor. 
Suma 101 cor. 20 fil. 

Primească şi pe calea aceasta marinimogii donatori 
mulțămitele noastre cele mai sincere. 

Pentru comitetul aranjator : 


Dr. G. Suciu, 


advocat. 

„Reuniunea de înmormântare“ din Sălişte. 





CONVOCARE. 


T. T. membrii ai „Reuniunii de înmormântare“ din Sălişte prin aceasta sunt poftiţi a. 
luă parte la adunarea generală ordinară care se va ţinea Duminecă, în 29 Martie st. n. 1908 la. 
10 oare a. m. în biserica cea mare din Sălişte cu următorul 


PROGRAM: 


Raportul general despre rezultatul anului de gestiune 1907 şi propunerile acestuia. 
Prezentarea bilanţului pro 1907. 

Prezentarea inventarului pro 1907. 

Raportul consiliului de inspecţiune şi propunerile acestuia, 

Prezentarea conspectului membrilor repausaţi şi a membrilor noi înscrişi în decursul a. 1907.. 
Alegerea a 3 membri în direcţiune şi a unui membru în consiliul de iînspecțiune, si dai 
ŞŞ-lor 20 şi 24 din statutele reuniunei. 

7. Eventuale propuneri în cadrul statutelor. 


DRR 


Din şedinţa direcțiunii „Reuniunei de înmormântare“ din Sălişte, ţinută la 11 Martie 1908. 


Dr. I. Stroia m. p., preşed. C. Criştiu m. p., cassar. 














ACTIVE. Coroano Bilanţ cu 31 Decemvrie 1907. Coroane PASIVE. 
Cassa în numărar ; 16-86 | Imprumuturi dela cassa de păstrare. 6,666:65. 
Depuneri libel Nr. 1 2415 . 11,105*70 | Taze de membru până în 31 Decemvrie 1907 15,388:— 

5 nn 239,048. 10,423:95 | Fondul gen. de rez. la 31 Dec. 1905 2,110:92 
nm 84850. 4,728:89 | Venitele anului 1906 66046 

Profit curat pro 1907 . 909-37 

26,335:40 26,335 40 

DEBIT. Coroane Contul Profit și Perdere. Coroane CREDIT. 
Beneficii . 250— | Taxe de înscriere 38..— 
Remuneraţiuni 151:08 | Interese după depuneri 1,298:51 
Spese de administrare . 3660 | Interese de întârziere. , . . . , 12:48 
Profit curat _____909 37 a. 

1,347:05 1,347:0% 


Sălişte, în 31 Decemvrie 1907. 


Dumitru Chirca m. p., 
v.-preg. 
Ioan Popa m. p. 


Dumitru Lăpădatu m. p., 


dir. executiv, 


Iie Hociotă m. p. 


Dr. loan Stroia m. p., 
é preg. 
Iacob Steflea m. p. 


Constantin Criștiu m. p. 
cassar. 


Oprea Borcea m. p. 


Subsemnatul consiliu de inspecțiune, am examinat bilanțul prezent şi l-am aflat în deplină 
consonauţă cu registrele principale şi auxiliare. 


Constantin Herţia m. p., preș. Ioan Banciu m. p. Petru Comşa m. p. 


Nicolae Lupaș m. p. Nicolae Cruţiu m. p. 


e eicape eanteăt aldad 
Banca, de asigurare 


„TRANSSYLVANIA“ 


~+- din Sibiiu > 
întemeiată la anul 1868 
în Sibiiu, str. Cisnadiei DTr.S (edificiile proprii). 
Fonduri de întemeiare și de rezervă 2.120,131.91 cor. 
asigurează în cele mai avantagioase condiţii: 


contra pericolului de incendiu şi exploziune, 
edificii de orice fel, mărfuri, mobile, vite, producte economice etc. 


Wet asupra vieţii -æa 


în toate combinaţiile: capitale pentru cazul morţii, asigurări de zestre, de copii, de studii, 
trente pe vieaţă etc. 


Asigurări poporale fără cercetare medicală. 
Asigurări pe spese de înmormântare cu solvirea imediată a capitalului scadent la decedare. 


























Valori asigurate contra incendiului : Capitale asigurate asupra vieţii: 
94.975.294-— coroane. | 9.293,195'— coroane. 
Dela intemeiare s'au solvit:: 
pentru despăgubiri de incendii 4,295.120.15 coroane, 
pentru capitale asigurate pe viaţă  3.760,810.21 coroane. 


Oferte şi orice informaţiuni se pot luă dela: Direcţiane în Sibiiu, str. Cisnădiei Nr. 5, 
etagiu I, curtea I, şi la agenturile principale din Arad, Braşov, Cluj și Bistriţa, cum şi 
dela subagenţii din toate comunele mai mari. 


sooo sooo aaa aaa | 

Tiparul tipografiei Arhidiecezane în Sibiiu.. 

